'पुलिसवालों ने मेरी दुकान में की तोड़फोड़ और...', सीलमपुर के दुकानदार ने CCTV से साथ दर्ज कराई शिकायत  
विकलांग की दुकान में तोड़फोड़
शिकायत के साथ सीसीटीवी फुटेज दी
पुलिसवालों पर दुकानदार का आरोप
अनीस मलिक ने NDTV को बताया कि '2 बजे तक मैं खुद दुकान में मौजूद था और प्रदर्शन भी शांतिपूर्ण चल रह था. इसके बाद अचानक भगदड़ मच गई. इसके बाद पुलिस ने सभी प्रदर्शनकारियों को खदेड़ दिया. मौके पर पुलिस ही पुलिस थी. इसके बाद पुलिसवालों ने कहा कि आप हैंडीकैप्ड हैं, खुद से चल फिर नहीं सकते हो, इसलिए आप दुकान बंद करके घर चले जाओ, क्योंकि कभी भी बड़ा हादसा हो सकता है. इसके बाद मैं शटर गिराकर घर चला गया. फिर मेरे पास चार बजे कॉल आई कि पुलिस वाले ने मेरी दुकान तोड़ दी है  फिर मेरे पास वीडियो भेजा, जिसमें पुलिस वाले दुकान तोड़ते नजर आ रहे हैं. उन्होंने मेरा कम्प्यूटर, डेस्कटॉप, प्रिंटर सबकुछ तोड़ दिया. उन्होंने कहा कि मैंने शाम को 112 नंबर पर कॉल किया और अपनी शिकायत दर्ज कराई.